
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπής Παραλαβής Υλικών και Εργασιών 

στο Υπουργείο Προεδρίας της Κυβέρνησης. 

Ανάκληση της 9191/Ε/2434/3.5.91 απόφασης Υπουργού 

Προεδρίας της Κυβέρνησης. 

Χορήγηση άδειας ασκήσεως επαγγέλματος Κοινωνικού Λει¬ 
τουργού στον Κατσή Χαράλαμπο του Δημητρίου. 

Καθορισμός ποσοστού αμοιβής δικηγόρων στο Δικηγορικό 

Σύλλογο Ιωαννίνων.. 

Εξαίρεση πρόσληψης προσωπικού στα Τ.Ε.Ι. και στη ΣΕ- 

ΛΕΤΕ.. 

Πρακτική άσκηση φοιτητών του Γεωργικού Πανεπιστη¬ 
μίου.... 

Καθορισμός αναγκαιούντος προσωπικού για πρόσληψη στα 
ΑΕΙ, στο Ίδρυμα Κρατικών Υποτροφιών, στο ΔΙΚΑΤΣΑ 
και στο Ταμείο Δ/νσεως και Διαχειρίσεως Αγροκτήματος 

του Παν/μίου Θεσ/νίκης. 

Συγκρότηση εκλεκτορικού σώματος. 

Ρύθμιση σπουδαστικών θεμάτων ΤΕΙ του άρθρου 112 του Ν. 

1892/1990.. 

Τροποποίηση της Φ.557.1/50308/3.5.78 υπ. απόφασης 
«περί ενάρξεως και λήξεως του ακαδημαϊκού και διδακτι¬ 
κού έτους κ.λπ. των μετεκπαιδευομένων στο ΜΔΔΕ. . . 10 
Κήρυξη εκκλησιαστικών κειμηλίων φιλοτεχνημάτων μεταξύ 
των ετών 1453 έως 1830 ως ιστορικών διατηρητέων. 11 
Κήρυξη της θέσεως «Δενδρί» Κοινοτήτων Λουτσίου και Παύ¬ 
λου Βοιωτίας ως αρχαιολογικού Χώρου. .12 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 15696/Ε/4100 (1) 

Συγκρότηση Επιτροπής Παραλαβής Υλικών και Εργασιών στο 
Υπουργείο Προεδρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουρ¬ 
γείου Προεδρίας της Κυβέρνησης». 

2. Τις διατάξεις των άρθρων 4 παρ. 2 και 13 του Ν. 1232/82 
«Επαναφορά σε ισχύ, τροποποίηση και συμπλήρωση των διατά¬ 
ξεων του Ν.Δ. 4352/64 και άλλες διατάξεις». 

3. Τις διατάξεις του άρθρου 7 παρ. 2 της αριθ. Α. 5257/ 


26.4.82 απόφασης του Υπουργείου Προεδρίας της Κυβέρνησης 
(ΦΕΚ 211/Β/26.4.82) «περί αναμορφώσεως συλλογικών ορ¬ 
γάνων γνωμοδοτικής και αποφασιστικής αρμοδιότητας του 
Υπουργείου Προεδρίας της Κυβέρνησης». 

1 4. Την απόφαση αριθ. 6554/2.6.82 του Υπουργού Προε¬ 
δρίας της Κυβέρνησης «περί'συγκροτήσεως Επιτροπής Παραλα- 

2 βής Υλικών και Εργασιών για τις ανάγκες των Υπηρεσιών του 
Υπουργείου Προεδρίας της Κυβέρνησης». 

3 5. Το έγγραφο αριθμ. 6933/24.5.83 της'Δ/νσης Διοικητι¬ 
κών Υποθέσεων του ΥΠΠΚ «περί συγκρότησης Επιτροπής 

4 Παραλαβής Υλικών και Εργασιών». 

6. Την απόφαση αριθ. 25775/Ε/6406/19.12.90 μεταβί- 

5 βάση εξουσίας να υπογράφουν «Με εντολή Υφυπουργού» ο Γενι¬ 
κός Γραμματέας, οι. Γενικοί Δ/ντές και οι ανάτεροι υπάλληλοι 

6 της ΓΓΤΠ του ΥΠΓΚ, αποφασίζουμε: 

Συγκροτούμε την Επιτροπή για την Παραλαβή Υλικών και 
Εργασιών του Υπουργείου Προεδρίας της Κυβέρνησης, για τον 
τομέα αρμοδιότητας της Γενικής Γραμματείας Τύπου και Πλη- 
η ροφοριών, και ορίζουμε ότι θα αποτελείται από τους εξής υπαλλή- 

8 λους: 

1. Καλφοπούλου Καλλιόπη, μόμιμη υπάλληλο με βαθμό Α’ 
φ του Κλάδου ΠΕΙ Διοικητικού, ως Πρόεδρο, με αναπληρώτρια 

την Σταυρακοπούλου Ελένη μόνιμη υπάλληλο με βαθμό Α’ του 
Κλάδου ΠΕΙ Διοικητικού. 

2. Ποδιά Νικόλαο, μόνιμο υπάλληλο με βαθμό Β’ Κλάδου 
ΤΕ4 Τεχνολόγων Μηχανολόγων - Μηχανικών, ως μέλος, με 
αναπληρώτρια την Τουρνά Αναστασία μόνιμη υπάλληλο με 
βαθμό Β’ του Κλάδου ΔΕΙ Διοικητικού. 

3. Πέτρου Γεώργιο, μόνιμο υπάλληλο με βαθμό Β’ του Κλά- 
«δου ΔΕΙ Διοικητικού ως μέλος και γραμματέα, με αναπληρώ- 

τρια την Παναγιώτα Πολίτη, μόνιμη υπάλληλο με βαθμό Β’ του 
κλάδου ΔΕΙ Διοικητικού. 

Έργο της Επιτροπής θα είναι η ποιοτική και ποσοτική παρα¬ 
λαβή του κάθε φύσεως προμηθευομένου υλικού - αναλώσιμου ή 
μη, καθώς και η ποιοτική παραλαβή της εργασίας που εκτελείται 
κάθε φορά, αξίας άνω των πέντε χιλιάδων (5.000) δραχμών, για 
τις ανάγκες της Γ.Γ.Τ. Πλ/ριών. Η Επιτροπή θα συντάσσει σχε¬ 
τικό πρωτόκολλο, που θα υποβάλλει στο αρμόδιο Τμήμα Προμη¬ 
θειών και Δαπανών Εσωτερικού. 

Όσον αφορά την ποιοτική και ποσοτική παραλαβή των ται¬ 
νιών παραγωγής της Υπηρεσίας μας, και για την αγορά από την 
Υπηρεσία διαφόρων ταινιών τρίτων, ορίζουμε ως μέλος της πιο 
πάνω Επιτροπής και τον Δημήτριο Μποντικούλη, μόνιμο υπάλ¬ 
ληλο με βαθμό Α’ του Κλάδου ΔΕ6 Τεχνικών Κιν/φου με ανα¬ 
πληρωτή τον Ιωάννη Γαζή μόνιμο υπάλληλο με βαθμό Γ’ του 
Κλάδου ΔΕ6 Τεχνικών Κιν/φου. 

Αν απαιτούνται για την παραλαβή ειδικές γνώσεις, στην Επι- 

τροπή μπορεί να μετέχει, κατά περίπτωση, ένα ακόμη μέλος ει¬ 
δικό για τα συγκεκριμένα υλικά ή τις εργασίες. 

Η θητεία της Επιτροπής ισχύει για ένα (1) έτος. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 27 Ιουλίου 1991 

Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΠΥΛΑΡΙΝΟΣ 

-♦- 

Αριθ. 15698/Ε/4093 (2) 

Ανάκληση της 9191/Ε/2434/3.5.91 απόφασης Υπουργού 
Προεδρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 506/76 «περί ρυθμίσεως τινών της 
Γενικής Γραμματείας Τύπου και Πληροφοριών». 

2. Τις διατάξεις του Π.Δ. 381/77 «περί οργανισμού της παρά 
τω Υπουργείου Προεδρίας Κυβερνήσεως Γενικής Γραμματείας 
Τύπου και Πληροφοριών», όπως τροποποιήθηκε μεταγενέστερα» 


3. Τις διατάξεις του άρθρου 60 του Ν. 1943/91 «Εκσυγχρο¬ 
νισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της κ.α. διατάξεις». 

4. Την αριθ. πρωτ. ΔΙΔΑΔ/Φ52/64/13690/15.4.91 εγκύ¬ 
κλιο του Υπουργείου Προεδρίας της Κυβερνήσεως. 

5.. Την αριθ. 9191/Ε/2434/3.5.91 απόφαση, με την οποία , 
διαπιστώθηκε η σύσταση μιας θέσης ελεγκτή γιατρού με θητεία 
στη Γενική Γραμματεία Τύπου και πληροφοριών (ΦΕΚ 332/Β/ 
20.5.91). 

6. Τις αριθ. ΔΟΑ'/Φ.ΟΙ/οικ. 17075/14.5.91 και ΔΟΑ/ 
Φ.01/οικ./20117/4.6.91 εγκυκλίους του Υπ. Προεδρίας της 
Κυβερνήσεως. 

7. Την κοινή απόφαση του Πρωθυπουργού και του Υπουργού 
Προεδρίας της Κυβέρνησης αριθ. Τ.Υ. 2366/30.4.90 «Καθορι¬ 
σμός αρμοδιοτήτων του Υφυπουργού Προεδρίας της Κυβέρνησης 
Βύρωνα Πολύδωρα», αποφασίζουμε: 

Ανακαλούμε, από τότε που ίσχυσε, την αριθ. 9191/Ε/2434/ 
3.5.91 απόφαση, με την οποία διαπιστώθηκε η σύσταση μιας θέ¬ 
σης ελεγκτή γιατρού με τριετή θητεία ειδικότητας παθολόγου ή 
γενικής ιατρικής στη Γενική γραμματεία Τύπου και Πληροφο¬ 
ριών, σύμφωνα με τις διατάξεις του άρθρου 60 του Ν. 1943/91. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Ιουλίου 1991 

Ο ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 

Αριθ. Γ6β/922 (3) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στον Κατσή Χαράλαμπο του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6β/922/17.7.1991 έχει χορηγηθεί στον 


Κατσή Χαράλαμπο του Δημητρίου άδεια ασκήσεως επαγγέλμα¬ 
τος Κοινωνικού Λειτουργού. 

Αθήνα, 17 Ιουλίου 1991 
Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 


♦ 


Αριθ. 64704 (4) 

Καθορισμός ποσοστού αμοιβής δικηγόρων στο Δικηγορικό Σύλ¬ 
λογο Ιωαννίνων. 


Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη τις διατάξεις: 

1) του άρθρου 96 του Ν.Δ. 3026/54 όπως αντικαταστάθηκε 
από το άρθρο 2 του Ν. 1649/86, 2) την απόφαση 85/ 
29.5.1991 του Διοικητικού Συμβουλίου του Δικηγορικού Συλ¬ 
λόγου Ιωαννίνων, που επικυρώθηκε με την 37/14.6.1991 από¬ 
φαση της Γενικής Συνελεύσεως του συλλόγου. 

3) Την αρ. 49063/91 απόφαση του Υπουργού Δικαιοσύνης 
για τη μεταβίβαση αρμοδιοτήτων, αποφασίζουμε: 

Α) Καθορίζουμε ποσοστό, πέραν του προβλεπομένου από την 
παράγραφο 7 του άρθρου 2 του Ν. 1649/86 ποσοστού, το οποίο 
θα παρακρατεί ο Δικηγορικός Σύλλογος Ιωαννίνων από τις αμοι¬ 
βές των μελών του, που προκαταβάλλονται σ’ αυτόν και κάθε εί¬ 
δους αστικές, ποινικές και διοικητικές υποθέσεις ενώπιον των αρ¬ 
μοδίων τακτικών και διοικητικών δικαστηρίων, δικαστικών συμ¬ 
βουλίων, ανακριτών εισηγητών και εντεταλμένων δικαστών σε 
κάθε βαθμό δικαιοδοσίας σε δεκαπέντε τοις εκατό (15%) εκτός 
των: α) Υποθέσεων εκούσιας δικαιοδοσίας και των ενώπιον του 
Εφετείου παραστάσεων επί κακουργημάτων (Τριμελές Ειδικό 
Εφετείο και Πενταμελές Εφετείο), για τις οποίες θα παρακρατεί- 
ται ποσοστό τριάντα τοις εκατό (30%). 

β) Υποθέσεων εγγραφής και εξαλείψεως προσημειώσεως υπο¬ 
θήκης, για τις οποίες θα παρακρατείται ποσοστό σαράντα τοις 
εκατό (40%). 

γ) Υποθέσεων επικυρώσεων ανωμάλων δικαιοπραξιών, για 
τις οποίες καθορίζεται εφάπαξ ποσό αμοιβής δικηγόρου 60.000 
δρχ. από το οποίο θα παρακρατείται ποσοστό τριάντα τοις εκατό 
(30%) και 

δ) Υποθέσεων διαταγών πληρωμής, για τις οποίες καθορίζο¬ 
νται τα ακόλουθα εφάπαξ ποσά αμοιβής και παρακρατήσεως 
αντίστοιχα, ανάλογα με το υπψος της απαιτήσεως. 

1) Για απαίτηση μεγαλύτερη της αρμοδιότητας του Ειρηνοδι¬ 
κείου και έως το ποσό των 2.000.000 δρχ., αμοιβή 16.000 δρχ. 
και παρακράτηση 4.000 δρχ. 

2) Για απαίτηση 2.000.001 δρχ. έως 5.000.000 δρχ., 
αμοιβή 17.000 δρχ. και παρακράτηση 5.000 δρχ. 

3) Για απαίτηση 5.000.001 δρχ. έως 10.000.000 δρχ. 
αμοιβή 22.000 δρχ. και παρακράτηση 10.000 δρχ. και 

4) Για απαίτηση 10.000.001 δρχ. και άνω, αμοιβή 32.000 
δρχ. καί παρακράτηση 20.000 δρχ. 

Β) Τα ανωτέρω παρακρατούμενα ποσά περιέρχονται στον ήδη 
υπάρχοντα διανεμητικό λογαριασμό από αμοιβές συμβολαίων 
και απαλλοτριώσεων. Το προερχόμενο από τα πιο πάνω παρα¬ 
κρατούμενα ποσά προϊόν του διανεμητικού λογαριασμού διανέμε¬ 
ται στα μέλη του Δικηγορικού Συλλόγου Ιωαννίνων, που ασκούν 
πραγματική δικηγορία, έπειτα από απόφαση του Διοικητικού 
Συμβουλίου δύο φορές το χρόνο, δηλαδή το πρώτο δεκαπενθή¬ 
μερο του Φεβρουάριου και το πρώτο δεκαπενθήμερο του Σεπτεμ¬ 
βρίου, ενώ παραμένουν ως έχουν οι διανομές του προϊόντος του 
διανεμητικού λογαριασμού, που προέρχεται από αμοιβές συμβο¬ 
λαίων και απαλλοτριώσεων (παραμονές Χριστουγέννων, Πάσχα 
και πρώτο δεκαήμερο Ιουλίου), σύμφωνα με τα ακόλουθα κριτή¬ 
ρια, αθροιστικά: 

α) Ενεργός και πραγματική άσκηση της δικηγορίας, ανεξάρ¬ 
τητη ή ως μέλος νόμιμης δικηγορικής εταιρείας στην περιφέρεια 
του Πρωτοδικείου ίωαννίνων. 

β) Μόνιμη εγκατάσταση στα Ιωάννινα. 

γ) Ύπαρξη επαγγελματικής στέγης, είτε με τη διατήρηση 
γραφείου, αυτοτελώς, είτε με συστέγαση ως μέλος νόμιμης δικη¬ 
γορικής εταιρείας, είτε με απλή συστέγαση με άλλο μέλος, το 
οποίο βεβαιώνει το γεγονός αυτό με δήλωσή του προς το Σύλ¬ 
λογο. Στην τελευταία περίπτωση, εάν η βεβαίωση της συστεγά- 
σεως είναι ψευδής, βάσει του Κώδικα Δεοντολογίας, υπέχει πει¬ 
θαρχική ευθύνη, τόσο ο βεβαιών δικηγόρος, όσο και το μέλος 
υπέρ του οποίου έγινε η δήλωση - βεβαίωση. 

δ) Εγγραφή του μέλους ως συνδρομητή σ’ ένα τουλάχιστο νο¬ 
μικό περιοδικό και στο περιοδικό του Συλλόγου «ΗΠΕΙΡΩΤΙΚΗ 
ΔΙΚΑΙΟΣΥΝΗ». 

ε) Ύπαρξη επαγγελματικού τηλεφώνου, εκτός εάν για λόγους 
που δεν αφορούν το μέλος είναι αδύνατη (π.χ. ανυπαρξία τηλεφω¬ 
νικής γραμμής κ.λπ.) και 

στ) Πραγματοποίηση μέσα στο προηγούμενο της διανομής δι¬ 
καστικό έτος έξι (6) τουλάχιστο παραστάσεων ενώπιον οποιοσδή¬ 
ποτε Δικαστηρίου, συμπεριλαμβανομένων και των συμβολαίων, 
εκτός διαταγών πληρωμής Ειρηνοδικείου, συμπαραστάσεων, 
κλήσεων και παραστάσεων για αναβολή. 

Τα κριτήρια αυτά δεν εφαρμόζονται σε περιπτώσεις ασθένειας, 
ανωτέρας βίας καθώς και στο διάστημα τοκετού - λοχείας. 

Οι πρωτοεγγραφόμενοι στα μητρώα του Δικηγορικού Συλλό¬ 
γου Ιωαννίνων δικηγόροι, που ασκήθηκαν σ’ αυτόν, συμμετέχουν 
στο προϊόν της πρώτης μετά την εγγραφή τους στα μητρώα δια¬ 
νομής κατ’ αναλογία προς το χρόνο εγγραφής τους. 

Οι ασκούμενοι, οι οποίοι μεταγράφονται κατά την άσκησή τους 
από άλλο Δικηγορικό Σύλλογο, αποκτούν δικαίωμα συμμετοχής 
στη διανομή μετά την πάροδο διετίας από την εγγραφή τους ως 
δικηγόρων στα μητρώα του Συλλόγου. 

Οι νέοι δικηγόροι μέχρι τη συμπλήρωση διετίας από την εγ¬ 
γραφή τους στα μητρώα του Δικηγορικού Συλλόγου Ιωαννίνων 
δεν υπόκεινται σε έλεγχο για την εκ μέρους τους άσκηση ενεργού 
και πραγματικής δικηγορίας, αλλά μόνο για τη μόνιμη εγκατά¬ 
στασή τους στα Ιωάννινα και την ύπαρξη επαγγελματικής στέ- 

της· 

Από τη δημοσίευση της σχετικής εγκριτικής αποφάσεως του 
Υπουργού Δικαιοσύνης στην Εφημερίδα της Κυβερνήσεως, οι εγ- 
γραφόμενοι στα μητρώα του Συλλόγου συνταξιούχοι άλλων κλά¬ 
δων δεν θα συμμετέχουν στο διανεμητέο προϊόν. Σ’ αυτούς και 
στά μέλη που αποκλείονται θα τρυς επιστρέφονται τα ποσά που 
παρακρατήθηκαν από τις αμοιβές τους, το σύνολο όμως του προς 
επιστροφή ποσού δεν θα υπερβαίνει το διανεμητέο κάθε φορά 
ποσό. 

Μέλη τα οποία εγγράφονται στα μητρώα του Συλλόγου έπειτα 
από μεταγραφή τους από άλλο Δικηγορικό Σύλλογο, αποκτούν 
δικαίωμα συμμετοχής στη διανομή μετά την πάροδο διετίας από 
την εγγραφή τους στα μητρώα του Δικηγορικού Συλλόγου Ιωαν¬ 
νίνων. 

Γ) Ο έλεγχος της συνδρομής των προϋποθέσεων για τη συμμε¬ 
τοχή των μελών στη διανομή ενεργείται ανέκλητα από το Διοικη¬ 
τικό Συμβούλιο του Δικηγορικού Συλλόγου Ιωαννίνων, το οποίο 
εξετάζει κάθε σχετικό στοιχείο, το οποίο θεωρεί πρόσφορο γωια 
τη διαπίστωσή τους. 

Δ) Από την υποχρέωση καταβολής των πιο πάνω παρακρατή¬ 
σεων απαλλάσσεται ο δικηγόρος που παρέχει τις υπηρεσίες του 
αμισθί προς δικηγόρο εν ενεργεία ή συνταξιούχο, προς σύζυγο ή 
συγγενή εξ αίματος ή εξ αγχιστείας μέχρι και του δευτέρου βαθ¬ 
μού. 

Ε) Τα κριτήρια για τη συμμετοχή μέλους στη διανομή, όπως 
αναγράφονται πιο πάνω, ισχύουν και για τη διανομή, όπως ανα¬ 
γράφονται πιο πάνω, ισχυουν και για τη διανομή του προϊόντος 
του ήδη υπάρχοντος διανεμητικού λογαριασμού. 

ΣΤ) Η απόφαση αυτή δεν αφορά εκκρεμείς δίκες, σε οποιοδή- 
ποτε στάδιο και αν ευρίσκονται. 

Ζ) Κάθε αμφισβήτηση, που γεννάται από την εφαρμογή της 


αποφάσεως αυτής, λύεται με ανέκκλητη απόφαση του Διοικητι¬ 
κού Συμβουλίου του Δικηγορικού Συλλόγου Ιωαννίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1991 

Με εντολή Υπουργού 
Η Προϊσταμένη 

ΑΙΚ. ΧΑΛΚΙΟΠΟΥΛΟΥ 

-♦- 

Αριθ. Ε5/1917 (5) 

Εξαίρεση πρόσληψης προσωπικού στα Τ.Ε.Ι. και στη ΣΕΛΕΤΕ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒ/ΣΗΣ 

ΚΑΙ Η ΥΦΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις: 

α. Της περ. ια' της παρ. 2 του άρθρου 1 του Ν. 1735/87 
(ΦΕΚ 195/11.11.87 τ.Α’). 

β. Του Ν. 1404/83 (ΦΕΚ 173/24.11.83 τ.Α’). 

γ. Του Ν.Δ. 581/70 (ΦΕΚ 139/24.6.70 τ.Α’). 

δ) Του Π.Δ. 44/89 (ΦΕΚ 20/25.1.89 τ.Α’). 

2. Την αριθ. 219/1.4.91 πράξη της πενταμελούς επιτροπής 
της ΠΥΣ 144/20.12.90 με την οποία εγκρίθηκε η πλήρωση, 
κατ’ εξαίρεση του μέτρου της αναστολής διορισμών, κενών οργα¬ 
νικών θέσεων διαφόρων κλάδων των τεχνολογικών εκπαιδευτι¬ 
κών ιδρυμάτων και της Σχολής Εκπαιδευτικών Λειτουργών 
Επαγγελματικής και Τεχνικής Εκπαιδεύσεως. 

3. Ότι συντρέχουν ειδικοί λόγοι για άμεση πρόσληψη προσω¬ 
πικού κατ’ εξαίρεση του συστήματος πρόσληψης προσωπικού που 
καθιερώνεται με το Ν. 1735/87. 

4. Την αριθ. Η/2871/30.4.90 απόφαση του Πρωθυπουργού 
και του Υπουργού Εθνικής Παιδείας και Θρησκευμάτων «Ανά¬ 
θεση αρμοδιοτήτων στους Υφυπουργούς Εθνικής Παιδείας και 
Θρησκ/των» (ΦΕΚ 296 τ.Β’), αποφασίζουμε: 

Εξαιρούμε από τις διατάξεις του Ν. 1735/87 την πλήρωση 
των εξής θέσεων των Τεχνολογικών Εκπαιδευτικών Ιδρυμάτων 
(Τ.Ε.Ι.) και Σχολής Εκπαιδευτικών Λειτουργών Επαγγελματι¬ 
κής και Τεχνικής Εκπαιδεύσεως (ΣΕΛΕΤΕ). 

Α’ Τ.Ε.Ι. 

Μόνιμο προσωπικό 

1. Του κλάδου Π.Ε. Γεωτεχνικού θέσεις 2 

2. Του κλάδου Π.Ε. Ιατρών θέσεις 4 

3. Του κλάδου ΤΕ Νοσηλευτικής θέσεις 5 

4. Του κλάδου ΤΕ Τεχνολογικών Εφαρμογών θέσεις 4 

5. Του κλάδου ΤΕ Τεχνολογίας Γεωπονίας θέσεις 5 

6. Του κλάδου ΔΕ Τεχνικού θέσεις 10 

7. Του κλάδου ΥΕ Σταυλιτών θέσεις 2 

Β' Σ.Ε.Λ.Ε.Τ.Ε. 

α. Μόνιμο προσωπικό 

1. Του κλάδου ΠΕ Μηχανικών θέσεις 1 

2. Του κλάδου ΤΕ Τεχνικών θέσεις 3 

3. Του κλάδου ΔΕ Τεχνικών θέσεις 4 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουνίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ , ΥΦΥΠ. ΕΘΝ. ΠΑΙΔΕΙΑΣ 8. ΘΡΗΣΚ/ΤΟΝ 

ΜΙΛΤ. ΕΒΕΡΤ ΚΑΛΛΙΟΠΗ ΜΠΟΥΡΔΑΡΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ. 5/Β3/31 03 (6) 

Πρακτική άσκηση φοιτητών του Γεωργικού Πανεπιστημίου. 

ΟΙ ΥΠΟΥΡΓΟΙ ΓΕΩΡΓΙΑΣ 

ΚΑΙ. ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 25 του Ν. 1474/84 «Τροποποί¬ 
ηση του ιδρυτικού νόμου του Γεωτεχνικού Επιμελητηρίου Ελλά¬ 
δας κ.λπ. 

2. Το αριθ. 2971/4.6.91 έγγραφο του Γεωργικού Πανεπι¬ 
στημίου Αθηνών. 

3. Την αρ. Η 2871/91) κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων, αποφα¬ 
σίζουμε: 

Ορίζουμε σε επτακόσιους (700) του φοιτητές του Γεωργικού 
Πανεπιστημίου που θα ασκηθούν για ένα δίμηνο το καλοκαίρι του 
1991. 

Από τους ανωτέρω ένας μέγιστος αριθμός 350 θα ασκηθεί σε 
Ιδρύματα, Οργανισμούς και Υπηρεσίες του Υπουργείου Γεωρ¬ 
γίας, ένας μέγιστος αριθμός 175 σε Γεωργικούς Συνεταιρισμούς 
και ένας μέγιστος αριθμός 175 στα εργαστήρια του Γεωργικού 
Πανεπιστημίου Αθηνών. 

Το ποσό που απαιτείται για την αμοιβή των φοιτητών θα βα¬ 
ρύνει το Ίδρυμα και είναι εγγεγραμμένο στον προϋπολογισμό 
του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 17 Ιουλίου 1991 

ΟΙ ΥΠΟΥΡΓΟΙ 

ΓΕΩΡΓΙΑΣ ΥΦΥΠ. ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

Κ. ΠΑΠΑΚΩΝΣΤΑΝΤΙΝΟΥ Κ. Α. ΜΠΟΥΡΔΑΡΑ 

'-φ- 

Αριθ. Β2/3225 (7) 

Καθορισμός αναγκαιούντος προσωπικού για πρόσληψη στα ΑΕΙ, 
στο Ίδρυμα Κρατικών Υποτροφιών, στο ΔΙΚΑΤΣΑ και στο 
Ταμείο Δ/νσεως και Διαχειρίσεως Αγροκτήματος του Παν/ 
μίου Θεσ/νίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 παρ. 2 του Π.Δ. 410/88 ΦΕΚ 
191/88 τ.Α. 

2. Την αριθ. 219/1.4.91 πράξη της Πενταμελούς εξ Υπουργών 
Επιτροπής, αποφασίζουμε: 

Διαπιστώνοντας το απρόβλεπτο και επείγον της ανάγκης εύ¬ 
ρυθμης λειτουργίας των Ανωτάτων Εκπαιδευτικών Ιδρυμάτων 
(Α.Ε.Ι._), του Ιδρύματος Κρατικών Υποτροφιών, του ΔΙΚΑΤΣΑ 
και του Ταμείου Δ/νσεως και Διαχειρίσεως Αγροκτήματος του 
Πανεπιστημίου Θεσσαλονίκης, καθορίζουμε τον αριθμό των προ¬ 
σώπων που μπορούν τα εν λόγω Ιδρύματα να προσλάβουν προ¬ 
σωπικό με σχέση εργασίας Ι.Δ. ορισμένου χρόνου για χρονικό 
διάστημα οκτώ (8) μηνών, από 1.9.91, ως ακολούθως: 

Παν/μιο Αθηνών 

- Οκτώ (8) του κλάδου ΠΕ 

- Επτά (7) του κλάδου ΔΕ 

- Δεκαπέντε (15) του κλάδου ΥΕ 

Πανεπιστήμιο Θεσσαλονίκης 

- Δύο (2) του κλάδου ΠΕ 

- Δέκα οκτώ (18) του κλάδου ΔΕ 

- Δέκα (10) του κλάδου ΥΕ 
Πανεπιστήμιο Κρήτης 

- Ένας (1) του κλάδου ΠΕ 

- Τέσσερις (4) του κλάδου ΔΕ 

- Πέντε (5) του κλάδου ΥΕ 
Πανεπιστήμιο Πειραιώς 

- Τέσσερις (4) του κλάδου ΔΕ 

- Έξι (6) του κλάδου ΥΕ 


Πανεπιστήμιο Αιγαίου 

- Δέκα (10) του κλάδου ΠΕ 

- Τέσσερις (4) του κλάδου ΤΕ 

- Επτά (7) του κλάδου ΔΕ 

- Εννέα (9) του κλάδου ΥΕ 
Πανεπιστήμιο Θεσσαλίας 

- Τρεις (3) του κλάδου ΠΕ 

- Ένας (1) του κλάδου ΤΕ 

- Οκτώ (8) του κλάδου ΔΕ 

- Τρεις (3) του κλάδου ΥΕ 
Ιόνιο Πανεπιστήμιο 

- Τρεις (3) του κλάδου ΠΕ 

- Ένας (1) του κλάδου ΤΕ 

- Τέσσερις (4) του κλάδου ΔΕ 
Πάντειο Πανεπιστήμιο 

- Τέσσερις (4) του κλάδου ΠΕ 

- Τρεις (3) του κλάδου ΤΕ 

- Εννέα (9) του κλάδου ΔΕ 

- Τέσσερις (4) του κλάδου ΥΕ 

- Πανεπιστήμιο Μακεδονίας 

- Έξι (6) του κλάδου ΔΕ 

- Τέσσερις (4) του κλάδου ΥΕ 
Γεωργικό Πανεπιστήμιο 

- Εννέα (9) του κλάδου ΠΕ 

- Ένας (1) του κλάδου ΤΕ 

- Τέσσερις (4) του κλάδου ΔΕ 

- Ενας (1) του κλάδου ΥΕ 
Οικονομικό Πανεπιστήμιο 

- Ένας (1) του κλάδου ΠΕ ή ΤΕ 

- Ένας (1) του κλάδου ΠΕ 

- Δώδεκα (12) του κλάδου ΔΕ 

- Έξι (6) του κλάδου ΥΕ 
Α.Σ.Κ. Τεχνών 

- Ένας (1) του κλάδου ΔΕ 

- Δύο (2) του κλάδου ΥΕ 

Πολυτεχνείο Κρήτης 

- Πέντε (5) του κλάδου ΥΕ 
Ι.Κ.Υ. 

- Τρεις (3) του κλάδου ΠΕ 

- Δύο (2) του κλάδου ΔΕ 
Ε.Μ.Π. 

- Επτά (7) του κλάδου ΔΕ 

- Δώδεκα (12) του κλάδου ΥΕ 
Πανεπιστήμιο Πατρών 

- Τέσσερις (4) του κλάδου ΠΕ 

- Δύο (2) του κλάδου ΤΕ 

- Έξι (6) του κλάδου ΔΕ 

- Έξι (6) του κλάδου ΥΕ 
Πανεπιστήμιο Ιωαννίνων 

- Τρεις (3) του κλάδου ΠΕ 

- Οκτώ (8) του κλάδου ΔΕ 

- Επτά (7) του κλάδου ΥΕ 
Πανεπιστήμιο Θράκης 

- Δέκα τέσσερις (14) θέσεις του κλάδου ΠΕ 

- Πέντε (5) του κλάδου ΤΕ 

- Οκτώ (8) του κλάδου ΔΕ 
ΔΙΚΑΤΣΑ . 

- Τρεις (3) του κλάδου ΠΕ 

- Δύο (2) του κλάδου ΔΕ 
Ταμείο Αγροκτήματος 

- Ένας (1) του κλάδου ΔΕ 

- Ένας (1) του κλάδου ΥΕ 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα. 18 Ιουλίου 1991 


Ο ΥΠΟΥΡΓΟΣ 

Γ. ΣΟΥΦΛΙΑΣ 


- +- 

Αριθ. Φ. 124.6/16 /Β2.5936 II.Ε. 

Συγκρότηση εκλεκτορικού σώματος. 


( 8 ) 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


από την έναρξη ισχύος του, να παρακολουθήσουν επιτυχώς τα 
προαπαιτοΰμενα μαθήματα προηγουμένων εξαμήνων που είναι 
απαραίτητα για την ολοκλήρωση, κατά το δυνατόν, του κύκλου 
των σπουδών τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουλίου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 


Έχοντας υπόψη τις διατάξεις: 

1. Του άρθρου 5 του II.Δ. 320/83 (ΦΕΚ 1 16/83 τ.Α’). 

2. Την αριθ. 2871/30.4.90 απόφαση ανάθεσης αρμοδιοτή¬ 
των στην Υφυπουργό (ΦΚΚ 296/90 τ.Ιί'). αποφασίζουμε: 

3. Το αριθ. 1673/1 1.1 2.1 990 έγγραφο του ΙΙαν/μίου Ιωαν- 
νίνων. αποφασίζουμε: 

Συγκροτούμε ειδικό εκλεκτορικό σώμα για την πλήρωση μιας 
(1) θέσης Δ.Ε.ΓΙ. στη βαθμίδα του Αέκτορα στο Παιδαγωγικό 
Τμήμα Νηπιαγωγών του Πανεπιστημίου Ιωαννίνων. με γνω¬ 
στικό αντικείμενο «Διδακτική των Μαθηματικών με έμφαση στις 
προμαθητικές έννοιες··, ως εξής: 

Τακτικά μέλη: 

1. Γεώργιο I Ιλουμίδη. Καθηγητή Ιστορίας του ΓΙαν/μίου Ιω¬ 
αννίνων 

2. Ιωάννη Μαρκαντώνη. Καθηγητή Φιλοσοφικής Σχολής 
ΙΙαν/μίου Αθηνών ' 

3. Αθανάσιο Παπά. Καθηγητή. Π.Τ. Ν/γών ΙΙαν/μίου Αθη¬ 
νών 

4. Κων/νο Μάνο. Αναπληρωτή Καθηγητή. Π.Τ.Δ. Εκπ/σης 
ΙΙαν/μίου Αθηνών 

5. Δημήτριο Ζάχαρη. Επίκουρο Καθηγητή. Π.Τ. Ν/γών 
ΙΙαν/μίου Ιωαννίνων 

6. Κων/νο Καρακώστα. Επίκουρο Καθηγητή Μαθηματικών. 
ΙΙαν/μίου Ιωαννίνων 

7. Αντώνιο Ρήγα. Επίκουρο Καθηγητή. Π.Τ. Ν/γών Παν/ 
μίου Αθηνών. 

Αναπληρωματικά μέλη: 

1. Γεώργιο Δήμου. Επίκουρο Καθηγητή. ΙΙαν/μίου Ιωαννί¬ 
νων 

2. Κων/νο Χρυσαφίδη. Επίκουρο Καθηγητή. Ι Ιαν/μίου Ιωαν¬ 
νίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 19 Ιουλίου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

- 4 - 

Αριθ._Κ5/ 17 1 2 (9) 

Ρύθμιση σπουδαστικών θεμάτων ΊΈΙ του άρθρου I 12 του 
Ν. 1892/1990. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 12 του άρθρου I 12 του Ν. 1982/ 

1990 ΦΕΚ ΙΟΙ τ.Α'. 

2. Τις διατάξεις του II.Δ. 498/84 (ΦΕΚ 176 τ.Α’). 

3. Γην αριθ. 28 ι 1/30.4.4 990 (ΦΚΚ 296 τ.ΙΓ) απόφαση του 
Πρωθυπουργού και του Υπουργού Εθνικής Παιδείας και θρη¬ 
σκευμάτων περί ανάθεσης αρμοδιοτήτων στους Υφυπουργούς του 
ΥΠΕΓ1Θ. αποφασίζουμε: 

Οι εγραφόμενοι στα ΊΈΙ. εκπαιδευτικοί του κλάδου ΊΈΙ του 
Ν. 1586/8,6. σύμφωνα με τις διατάξεις της παραγράφου I 2 του 
άρθρου I 12 του Ν. 1892/1990 ΦΕΚ ΙΟΙ τ.Α' υποχρεούνται. 


Αριθ. Γ3/378 (10) 

Τροποποίηση της Φ.557.1/50308/3.5.78 υπ. απόφασης «περί 

ενάρξεως και λήξεως του ακαδημαϊκού και διδακτικού έτους 

κ.λπ. των μετεκπαιδευομένων στο ΜΔΔΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 8 εδάφ. γ του Ν.Δ. 
1222/72 (ΦΕΚ 153 Α') «περί μετεκπαιδεύσεως του εκπαιδευτι¬ 
κού προσωπικού δημοτικής εκπαιεύσεως και αναδιοργανώσεως 
του Διδασκαλείου Δημοτικής Εκπαιδεύσεως». 

2. Τις διατάξεις του Ν. 227/75 «περί της παρά τω Μαρασ- 
λείω Διδασκαλείω Δημοτικής Εκπαιδεύσεως μετεκπαιδεύσεως 
εις την Ειδικήν Αγωγήν» (ΦΕΚ 273/75 τ.Α’). 

3. Την Η/2871/30.4.1990 απόφαση του Πρωθυπουργού 
και του Υπουργού Εθνικής Παιδείας και Θρησκευμάτων «Ανά¬ 
θεση αρμοδιοτήτων στους Υφυπουργούς Εθνικής Παιδείας και 
Θρησκευμάτων Βασ. Μπεκίρη και Καλλιόπη Μπουρδάρα» (ΦΕΚ 
296 Β’). 

4. Την 607/11.7.1991 αναφορά - πρόταση του Διευθυντού 
του Μαρασλείου Διδασκαλείου Δημοτικής Εκπαίδευσης, αποφα¬ 
σίζουμε: 

Τροποποιούμε τις διατάξεις της 50308/3.5.78 (ΦΕΚ 439 
τ. Β’) υπουργικής απόφασης, όπως αυτή τροποποιήθηκε με τη Γ3/ 
399/27.5.86 (ΦΕΚ 404 τ. Β’) και Γ3/578/20.11.90 (ΦΕΚ 
179 τ.Β') αποφάσεις μας» ως ακολούθως: 

Άρθρο μόνο 

Οι διατάξεις της παρ. 3 του άρθρου 2 της Φ. 557.1/50308/ 
3.5.78 (ΦΕΚ 439 τ.Β') απόφασης «περί ενάρξεως και λήξεως 
του ακαδημαϊκού και διδακτικού έτους, ορισμού ακαδημαϊκών 
εξαμήνων, εγγραφών, φοιτήσεως και εξετάσεων των μετεκπαι- 
δευομένων στο Μαράσλειο Διδασκαλείο Δημοτικής Εκπαιδεύ- 
σεως». όπως αυτή τροποποιήθηκε με τις υπουργικές αποφάσεις 
Γ3/399/27.5.86 (ΦΕΚ 404 τ.Β’) και Γ3/587/20.11.90 
(ΦΕΚ 179 τ.Β'). αντικαθίσταται ως εξής: 

«3. Η διδασκαλία μαθημάτων στους μετεκπαιδευομένους δα¬ 
σκάλους και νηπιαγωγούς της μετεκπαίδευσης διετούς διάρκειας 
αρχίζει στις 11 Σεπτεμβρίου και λήγει στις 15 Ιουνίου του επόμε¬ 
νου έτους. Τα μαθήματα είναι δυνατόν, με απόφαση του Διευθυ- 
ντού της Σχολής, να αρχίζουν και προ της 11ης Σεπτεμβρίου, όχι 
όμως πριν από τις 5 Σεπτεμβρίου. Η διδασκαλία μαθημάτων 
στους μετεκπαιδευομένους, οι οποίοι καλούνται να παρακολουθή¬ 
σουν μετεκπαίδευση των λοιπών προγραμμάτων βραχείας διάρ¬ 
κειας του άρθρου 5 του Ν.Δ. 1222/72 διεξάγεται κατά τα χρο¬ 
νικά διαστήματα που ορίζονται στις εγκριτικές αποφάσεις». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 16 Ιουλίου 1991 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΤΠΠΟ/ΑΡΧ/Β2/Φ99/32742/469 (11) 

Κήρυξη εκκλησιαστικών κειμηλίων φιλοτεχνημάτων μεταξύ των 
ετών ί453 έως 1830 ως ιστορικών διατηρητέων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την υπ’ αριθ. 39/15.12.81 ομόφωνη γνωμοδότηση του 
Κεντρικού Αρχαιολογικού Συμβουλίου, αποφασίζουμε: 

Χαρακτηρίζονται ως καλλιτεχνικά και ιστορικά - διατηρητέα 
μνημεία όλα τα εκκλησιαστικά και εν γένει θρησκευτικά έργα ξυ¬ 
λογλυπτικής, μεταλλοτεχνίας, εν γένει γλυπτικής και κεντητι¬ 
κής, τα ιερά άμφια, τα ιερά σκεύη από οποιοδήποτε υλικό, οι λιθο¬ 
γραφίες, χαλκογραφίες, και ξυλογραφίες, τα χειρόγραφα, τα 
έντυπα βιβλία, που έχουν κατασκευασθεί από το χρόνο της Αλώ- 
σεως (1453) μέχρι τη σύσταση του νεώτερου Ελληνικού Κράτους 
(1830). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1991 

Ο ΥΠΟΥΡΓΟΣ 

ΤΖΑΝΗΣ ΤΖΑΝΝΕΤΑΚΗΣ 


Αριθ. ΥΠΠΟ/ΑΡΧ/Α2/Φ43/28554/1451 (12) 

Κήρυξη της θέσεως «Δενδρί» Κοινοτήτων Λουτσίου και Παύλου 
Βοιωτίας ως αρχαιολογικού Χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα». 

2. Την ΤΠΠΟ/ΓΝΟΣ/49610/28.11.90 Τ.Α. (ΦΕΚ 743/ 
Β/29.11.90). 

3. Τις διατάξεις του Κ.Ν. 5351/32 «Περί Αρχαιοτήτων». 

4. Την αριθ. 16/25.1.89 ομόμφωνη γνωμοδότηση του Τοπι¬ 
κού Συμβουλίου Μνημείων Στερεάς Ελλάδος όπως διατυπώθηκε 
στην αριθ. 16/25.1.89 συνεδρία του, αποφασίζουμε: 

Κηρύσσουμε τη θέση «Δενδρί» των Κοινοτήτων Παύλου και 
Λουτσίου Ν. Βοιωτίας, όπου ευρίσκεται η αρχαία Τηττός ως αρ¬ 
χαιολογικό χώρο. 


Η κηρυσσόμενη θέση ορίζεται στον χάρτη 1:5.000 που συνο¬ 
δεύει την παρούσα Απόφαση από τα σημεία Α,Β,Γ,Δ,Ε που αντι¬ 
στοιχούν στις παρακάτω συντεταγμένες: 


Α 

X = 12208 

Ψ = - 21007 

Β 

X = 12192 

Ψ = - 21823 

Γ 

X = 11946 

Ψ - - 22108 

Δ 

X = 11295 

Ψ = - 22061 

Ε 

X = 11359 

Ψ = - 20902 


Αθήνα, 24 Ιουνίου 1991 


ο ΥΠΟΥΡΓΟΣ 

ΤΖΑΝΗΣ ΤΖΑΝΝΕΤΑΚΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ! 
















